fi fi fi fi en en fi fi fi fi fi fi fi fi fi fi fi da fi fi fi fi fi fi fi fi fi fi fi fi en da fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Throwback style - lokakuu 2011-2018
Sain vielä lokakuun puolella julkaistua tämän tb-style -postauksen, jossa esittelen teille kuinka oon pukeutunut vuosia sitten ja kerron mielipiteen pukisinko nämä asut vielä päälleni. Tässä tuleekin asukuvat vuodesta 2011 tähän päivään.
2011. Siis voi kamala näitä peilikuvia ja ainakin tämä kuva on ollut blogin puolella! Mutta tällaisia kuvia kaikki blogit oli silloin täynnä. Blogimaailma oli silloin hiukan erilainen. Mutta itse asu on ihan kiva. Mulla oli paljon tuollaisia paitoja, joissa toinen olkapää jäi paljaaksi ja tykkäsin niistä paljon. Sitten oon laittanut alle topin, koska aina puhutaan siitä, että legginssit eivät ole housut. Ja halusin pelata varman päälle, vaikka tuo paita olisikin kyllä riittänyt peittämään takapuolen. Saattaisin pukea päälleni tämän asun, mutta ilman tuota toppia.
2012. Tämä asu ei ole yhtään mun mieleen enää enkä pukisi sitä päälleni. Jotenkin ei vaan miellytä enää yhtään! Legginssit, farkkushortsit, toppi ja paita siinä päällä... Ehkä toppi tuolta välistä pois ja legginssit vois vaihtaa vaikka sukkahousuihin. Tai sitten farkkushortsit vois jättää sinne kesään. Haha.
2013. Tälle asulle Timokin nauro joten ei ehkä ollut nappivalinta tämäkään, hah. Enkä kyllä ymmärrä, että miksi ihmeessä olen elämäni aikana tosi usein käyttänyt säärystimiä kenkien päällä? Ei ne kyllä näytä millään lailla hyvältä. Lisäksi nuo farkut olin ostanut kirpputorilta, eikä ne oikein istunut ja ei paidassakaan ole kehumista. Pipo multa muuten löytyy edelleen! En pukisi tätä asua enää päälleni.
2014 & 2016 Laitoin tähän vierekkäin 2014 ja 2016 vuoden raskausasut. Tässä ensimmäisessä kuvassa odotan meidän esikoispoikaamme ja toisessa sitten tytärtämme. Mulla on sama H&m pitkä paita päällä kummassakin kuvassa, mutta oon osannut yhdistää sen paremmin asuun tässä 2016 vuoden kuvassa. Lisäksi tästä kuvaparista huomaa, että mulle sopii paljon paremmin tummempi tukka kuin kokonaan vaalea. Ensimmäistä asua en pukisi enää päälleni, mutta tuon 2016 vuoden kuvan voisin pukeakin.
2015. Kellohame ja Crop-paita. Ei kyllä mitään pahaa sanottavaa tästä. Hameen oon myynyt kirppiksellä, koska mulla oli sama mekko viininpunaisenakin, niin säästin sen ja tämän myin. Paita on mulla edelleen ja itseasiassa se onkin saatu blogin kautta. Voisin siis pukea tämäna sun päälleni.
2017. Tykkään tämän kuvan väreistä paljon! Tästä asusta mulla on kaikki tallella ja voisin pukea sen päälleni vielä uudestaankin. Tykkään eikä ole pahaa sanottavaa.
2018. Sitten päästään tämän vuoden asuun. Oon niin onnellinen, kun sain reilun viikon päästä synnytyksestä omat farkut jalkaani. Paita on uusi ja siitäkin oon onnellinen, että voin taas shoppailla itselleni vaatteita. Näitä asukuvia tulee myöhemmin lisää.
Mitä mieltä olitte asuista?
Category: asut, muoti, TB style
Meidän olohuone tällä hetkellä
sunnuntai 21. lokakuuta 2018
Hei! Ja ihanaa sunnuntaita!♥ Lupasin olohuoneesta päivitettyä postausta, kun se on taas vähän muuttunut. Itse tykkäisin, että olohuoneessa olisi vähemmän huonekaluja, mutta tällä hetkellä mikään ei ole poistettavissa. Kun kokosimme pinnasängyn meidän makuuhuoneeseen, niin piano piti siirtää olohuoneeseen. Mutta meneehän tämä näinkin. Herkästi vaan olohuoneestakin tulee liian tukkoinen omasta mielestäni.
Yks mun lempiasioista ja paljon ihastelua saaneet taulut ovat nyt löytäneet lopullisen paikkansa olohuoneesta. Joskus Pinterestissä näin kuvan, jossa joku oli laittanut vauvan vaatteita kehyksiin ja siitä se ajatus sitten lähti. Halusin itse laittaa tärkeimmät vauvamuistot kehyksiin joten kehyksistä löytyykin kotiutumisvaatteet, sairaalaranneke, sairaalakortti, ultrakuva, onnittelukortti sekä kädenjälki ja jalanjälki painettuna sormivärillä paperille. Meillä on myös jäänyt aikanaan tuota olohuoneessa olevaa lautatapettia ylimääräistä joten taulussa taustana on tätä samaa tapettia. Kolmas taulu odottaa vielä tuon meidän kolmannen pienokaisen vauvamuistoja.
Koko meidän olohuone onkin lähinnä sisustettu Ikean jutuilla. Sohvat, rahi, verhot, matto, harmaat tyynynpäälliset, lampaantalja, viltit, lipasto ja tv-taso on kaikki Ikeasta hankittu. Muutamat sisustusjutut on sitten löytynyt muualta. Esimerkiksi tuo valkoinen rottinkikori oli kirppislöytö. Täytyy sanoa, että itse tykkään kovasti meidän olohuoneessa. Siitä tulee jotenkin tosi lämmin ja kotoisa fiilis ja siellä me vietämme eniten aikaa.
Kun tähän muutettiin neljä vuotta sitten, mun sisustus oli lähinnä valkoista ja beigeä. Kun ostettiin tuo lautatapetti, niin en tajunnut kuinka harmaansävyinen se oli. Joten tapetoinnin jälkeen beige sai lähteä ja tilalle tuli harmaata ja joku vuosi sitten täydensin harmaata hempeällä vaaleanpunaisella, joka mun mielestä toimii erittäin hyvin. Tuossa seinässä, missä on tv-taso ja nuo taulut, oli ennen tummanruskea tapetti, joka sai pari vuotta sitten lähteä ja maalattiin se vain valkoiseksi. Olen listannut postauksen loppuun muutamia vanhoja postauksia meidän olohuoneesta ja tämä ruskea seinä näkyy "Kurkistus olohuoneeseen" -postauksessa.
Aikaisempia postauksia meidän olohuoneesta:
Category: koti, olohuone, sisustus
sunnuntai 7. lokakuuta 2018
Tiistaina syntyi pieni poikamme tähän maailmaan.♥ Instagramiin (@jennislullaby) olenkin ehtinyt asian jo päivittää, mutta tänne blogin puolelle pääsen kirjoittelemaan vasta nyt. Mieli on niin kiitollinen tästä kaikesta ja siitä, että minulla on kolme ihanaa lasta. Se, kun ei todellakaan ole mikään itsestäänselvyys.
Synnytys meni hyvin ja oli kaikinpuolin positiivinen kokemus. Eihän se koskaan kivuton ole, mutta oon niin ylpeä omasta kropastani ja siitä, mihin kaikkeen se oikeen pystyy. Ihan älytöntä ajatella, että kannoin kohdussani ihan täydellistä lasta ja synnytinkin hänet vielä. Voin synnytyksen jälkeen todella hyvin lukuunottamatta jälkisupistuksia, jotka ilmeisesti uudelleensynnyttäjillä on pahemmat.
Perjantaina päästiin kotiin ja nyt ollaan viikonlopun ajan eletty vauvakuplassa koko perheen kesken. Timo on isyyslomalla ja itsekin opettelen pyörittämään tätä arkea pian 4v:n, 2v:n ja pienen vauvan kanssa. Meinaa arki olla tällä hetkellä vähän kaaosta, koska mulla oli ne tietyt rutiinit arkeen jolla sain tän homman pyörimään ja luonnollisesti nyt kaikki on vähän muuttunut. Mutta nyt nautin tästä hetkestä ja tästä ajasta.♥
Category: lapset, lifestyle, oma elämä, perhe, vauva
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Throwback style - lokakuu 2011-2018
Meidän olohuone tällä hetkellä
CopyRight © | Theme Designed By Hello Manhattan